Libië: Talle ontsnap ná wag sleutel in sel gooi | Nuus24
Tientalle gevangenes ontsnap uit Liberiese tronk
Berugte bendeleier ontsnap saam met 10 ander
Tripoli – Owerhede in Libië sê 120 gevangenes het Maandag in Tripoli uit die land se grootste tronk ontsnap nadat 'n bewaarder die sleutels in een van die tronkselle gegooi het.Abdel-Moneim al-Hurr, 'n woordvoerder, het gesê: "Ons weet nie waarom die wag die sleutels in die tronksel gegooi het nie. Sover kon ons nog net sewe van die ontsnaptes vang."Die meeste van die ontsnaptes was besig om tronkstraf vir moord en verkragting uit te dien.Al-Hurr het gesê dit is die tweede tronkontsnapping in 'n jaar in Tripoli.Die gevangenes sê sedert die Libiese opstand is daar mense wat sonder enige aanklagte aangehou word.Al-Hurr het gesê geen wagte is in die ontsnapping beseer nie, wat hom laat vermoed dat die tronkbewaarders omgekoop is om gevangenes vry te laat.Volg Nuus24 op Twitter.